ანაქრონიზმი
ანაქრონიზმი (ბერძ. ανά – „უკან“ და χρόνος - „დრო“) — ქრონოლოგიური შეუსაბამობა. ამა თუ იმ ფაქტის, მოვლენის, პიროვნებისა თუ ნივთის შეცდომით მიკუთვნება სხვა დროისათვის, სხვა ეპოქისათვის. გადატანითი მნიშვნელობით: ძველი დროის გადმონაშთი, რომელიც არ შეეფერება თანამედროვე ცხოვრებას; მოძველებული შეხედულება ან ჩვეულება. წლების ანგარიშისას დაშვებული შეცდომა ან დროთა აღრევა.